OzLabs/hebrew-wiki-articles huggingface dataset:
דניאלה סמרי

דניאלה סמרי (נולדה ב-15 במאי 1985) היא עיתונאית מגישת טלוויזיה ושדרנית רדיו ישראלית.

==ביוגרפיה==
את השירות בצה"ל עשתה בחטיבת דובר צה"ל.

סיימה תואר ראשון בתקשורת בהצטיינות ותואר שני בממשל עם התמחות בתקשורת פוליטית, שניהם במרכז הבינתחומי הרצליה.

== קריירה ==
בשנים 2007–2008 שימשה בתפקידי עורכת, כתבת שטח, ומגישת מבזקים ועורכת הספורט ONE. בעונת 2008/2009 בליגת העל בכדורגל הייתה דוברת מועדון הכדורגל בני יהודה תל אביב.

בשנים 2009–2011 הייתה שדרנית קווים בערוצי הספורט של צ'רלטון.

בשנים 2010–2013 הגישה את מהדורת חדשות הספורט המרכזית בערוץ הטלוויזיה ONE, והייתה שותפה בבימוי ועריכת כתבות וראיונות שטח.

בשנים 2012–2013 הגישת פינת "סיכום השבוע בספורט", בתוכנית "העולם הבוקר" של רשת מדיה בערוץ 2.

ב-2014 שימשה חברת פאנל בעונה החמישית של התוכנית חדשות הבידור, ובאותה שנה הגישה את שידורי מונדיאל 2014 באולפן ynet.
בשנים 2014–2017 הייתה חברת פאנל בתוכנית "עושים סדר" ששודרה בערוץ 2.

בשנים 2015–2018 הגישה תוכניות וכתבות בתחומי אקטואליה, כלכלה וצרכנות בערוץ 20. במקביל עבדה בערוץ הספורט, שם הגישה את התוכניות "מגרש פתוח", "תוכנית הבוקר", "שבת במגרש" ועוד. שימשה שדרנית קווים במשחקי ליגת העל בכדורגל, והנחתה פאנל במשדרי ליגת האלופות.

ב-2018 עברה סמרי לעבוד בתאגיד השידור הישראלי. היא הגישה תוכנית יומית באולפן המונדיאל של כאן 11, והיא בין השאר, מנחה שם לסירוגין את התוכניות חדשות הלילה וערב ערב בערוץ כאן 11. בנוסף היא מגישה את כל משחקי נבחרת ישראל בכדורגל.

במקביל החלה סמרי להגיש בערוץ קשת 12 את התוכנית השבועית "זמן תוצאות".<ref>[https://www.mako.co.il/mako-vod-keshet/results_time פרקי "זמן תוצאות"] באתר מאקו</ref>

==חיים אישיים==
נשואה לעורך הדין גל חסון ולהם בנות-תאומות. מתגוררת בתל אביב. 

==קישורים חיצוניים==

* [https://www.sport5.co.il/Author/דניאלה_סמרי כתבות ופרשנויות של דניאלה סמרי], באתר ערוץ הספורט
* [https://yitzug1.co.il/artists/דניאלה-סמרי/ דניאלה סמרי], באתר "יצוג1"

==הערות שוליים==

קטגוריה:בוגרות המרכז הבינתחומי הרצליה
קטגוריה:בוגרי המרכז הבינתחומי הרצליה
קטגוריה:חיילות דובר צה"ל
קטגוריה:חיילי דובר צה"ל
קטגוריה:שדרניות ספורט ישראליות
קטגוריה:נשות טלוויזיה ישראליות
קטגוריה:פרשני ספורט ישראלים
קטגוריה:עיתונאי ספורט ישראלים
קטגוריה:סגל ערוץ הספורט
קטגוריה:ישראליות שנולדו ב-1985
קטגוריה:ישראלים שנולדו ב-1985
יום סנטה לוסיה

מתבגרים שוודים לבושים בבגדי החג המסורתיים ושרים ביחד את שירי החג במהלך חגיגת יום סנטה לוסיה בשוודיה
לחמניות זעפרן שנהוג לאכול במדינות סקנדינביה במהלך החג]]
יום סנטה לוסיה הוא יום חג נוצרי שנחגג מדי שנה ב-13 בדצמבר. החג מוקדש לקדושה המעונה הסיציליאנית הנוצרית לוצ'יה הקדושה מסירקוזה<ref name="HynesMazar1993"></ref> אשר לפי המסורת במהלך המאה ה-4 הביאה אוכל וסייעה לנוצרים שהסתתרו בקטקומבות הרומיות, בעת כשהיא ענדה זר עם נרות על ראשה, על מנת שתוכל לראות את הדרך ויחד עם זאת לשאת כמה שיותר אוכל עימה.<ref name=Barnhill>Barnhill, Carla. "St. Lucy's Day", Christian History, issue 103</ref><ref name="Hanson2012"></ref> יום סנטה לוסיה נחשב כיום בו מתחילה עונת חג המולד.

יום סנטה לוסיה נחגג באופן נרחב במדינות סקנדינביה ובאיטליה, כאשר בכל אזור מודגש היבט אחר בסיפורה של לוצ'יה. בסקנדינביה לא מושם דגש על האספקטים הדתיים של יום סנטה לוסיה, ועל כן החג נחוג במרבית הגנים ובתי הספר, כאשר חלק מילדי הגנים ותלמידי בתי הספר נוהגים להשתתף בתהלוכות במסדרונות של מוסדות הלימוד בהם הם שרים את שירי החג המסורתיים בעודם לבושים בבגדים לבנים, נושאים נרות, וחלק מהבנות/נערות לעיתים יחבשו זר עם נרות על ראשיהן. בהמשך היום רבים מילדי הגנים ותלמידי בתי הספר מקיימים תהלוכות דומות בבתי האבות, ובבתי החולים ביישובים בהם הם גרים. כמו כן, בסקנדינביה נהוג גם לחלק לחמניות זעפרן, המכונות בשוודית "Lussekatt", ביום החג.

יום סנטה לוסיה נחגג באיטליה במיוחד בצפון המדינה באזורים לומברדיה, אמיליה-רומאניה, ונטו, פריולי-ונציה ג'וליה, טרנטינו-אלטו אדיג'ה, ובדרום המדינה בסיציליה.

== גלריה==
<gallery widths="250" heights="180">
קובץ:Lucia_procession.jpg|תהלוכה מסורתית ביום סנטה לוסיה בשוודיה, 2007
קובץ:Lucia_in_Vienna_2.jpg|נערות שרות ביום סנטה לוסיה בשוודיה, 2006
קובץ:Right_Livelihood_Award_2009-award_ceremony-31.jpg|תהלוכת סנטה לוסיה בפרלמנט השוודי, 2009
</gallery>

== קישורים חיצוניים ==

* 

==הערות שוליים==

קטגוריה:אירועים בחודש דצמבר
קטגוריה:שוודיה: תרבות
קטגוריה:דנמרק: תרבות
קטגוריה:נורווגיה: תרבות
קטגוריה:פינלנד: תרבות
קטגוריה:איטליה: תרבות
קטגוריה:מועדים נוצריים
קן שימורה

קן שימורה (ביפנית: 志 村 け ん; 20 בפברואר 1950 – 29 במרץ 2020) היה שחקן וקומיקאי יפני.

שימורה התפרסם בתחילה כאשר לקח חלק כחבר בקבוצת הקומיקאים "הנוודים" (ザ・ドリフターズ), עמה הוא לקח חלק בתוכנית הטלוויזיה היפנית "" ששודרה במקור בין השנים 1974 עד 1985 ובהמשך גם בתוכנית הטלוויזיה היפנית "Katō-chan Ken-chan Gokigen", ששודרה במקור בין השנים בין השנים 1986 עד 1992. בשנים 1993–1996 הוא הופיע בתוכנית ביחד עם מאסאשי טאשירו.

שימורה נחשב לאחד הקומיקאים הבולטים והנודעים ביותר ביפן, והשתתף בתפקידי אורח בתוכניות קומיות שונות ביפן לאורך השנים.

שימורה נפטר ב-29 במרץ 2020, בגיל 70, כתוצאה מסיבוכים בריאותיים שנבעו מהידבקות במחלת הקורונה.

==קישורים חיצוניים==

* 

קטגוריה:שחקני קולנוע וטלוויזיה יפנים
קטגוריה:יפנים שנולדו ב-1950
קטגוריה:יפנים שנפטרו ב-2020
קטגוריה:יפנים שנפטרו במגפת הקורונה
לחמניית זעפרן

לחמניות הזעפרן שנהוג לאכול במדינות סקנדינביה במהלך חג [[יום סנטה לוסיה]]
לחמניית זעפרן (באנגלית: Saffron bun, בשוודית: Lussekatt) היא לחמנייה מתוקה בטעם זעפרן המכילה גם מעט פירות יבשים, כגון דומדמניות או צימוקים.<ref>Babington, Moyra (1971) The West Country Cookery Book. London: New English Library; pp. 111-12</ref> המרכיבים העיקריים של לחמניות הזעפרן הם קמח רגיל, חמאה, שמרים, סוכר, ודומדמניות או צימוקים. גרסאות גדולות יותר של המאכל, אשר נאפות בתבנית כיכר, מכונות "עוגות זעפרן".

במדינות סקנדינביה, בהן לחמניות הזעפרן פופולריות במיוחד מדי שנה ב-13 בדצמבר, במהלך חגיגות יום סנטה לוסיה, מכונות לחמניות הזעפרן "לוסה בולה" (Lussebulle) או "לוסה קט" (Lussekatt) בשוודית, ו"לוסקט" בנורווגית (Lussekatt). במדינות אלה נהוג במיוחד להשתמש בצימוקים במאפה במקום דומדמניות. הלחמניות נאפות בצורות רבות באופן מסורתי כאשר הצורה הנפוצה ביותר וגם הפשוטה ביותר היא צורת האות S הפוכה.

== קישורים חיצוניים ==

==הערות שוליים==

קטגוריה:לחם
קטגוריה:המטבח הסקנדינבי
ברנהרד קלודט

ברנהרד קלודט (בגרמנית: Bernhard Klodt; 26 באוקטובר 1926 – 23 במאי 1996) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954.

==ביוגרפיה==
קלודט נולד ב-26 באוקטובר 1926 בגלזנקירכן שבגרמניה. אחיו, האנס קלודט, היה כדורגלן ששיחק בעמדת השוער. במשך קריירת הקבוצות הוא שיחק בעיקר בשאלקה 04 וגם לזמן קצר ב-TSV הורסט-אמשר. הופעת הבכורה הרשמית שלו עם שאלקה 04 הייתה ב-17 בינואר 1943 כשהוא בן 16, בה כבש בניצחון 2–6 על ווסטפליה הרן. למשך כל הקדנציה השנייה שלו במועדון הם שיחקו בליגה המערבית הבכירה בגרמניה. קלודט כבש בליגה זו 129 שערים ב-330 הופעות, ואף זכה בעונת 1957/58 לעלות עם שאלקה 04 לליגה הגרמנית בניסיון לזכות בה לאחר וסיימו במקום הראשון. בגמר הליגה הגרמנית קלודט כבש צמד בניצחון 0–3 על המבורג וגם סיים כמלך שערי הטורניר עם 5 שערים. כשהוא בן 36 ערך את הופעת הפרישה שלו עם פתיחת הבונדסליגה בשנת 1963, והוא זכה לכבוש את שער הניצחון במשחק ב-0–1 נגד בולגריה.

במדי נבחרת גרמניה המערבית קלודט ערך 19 הופעות וכבש 3 שערים. הוא לקח חלק בזכייתה במונדיאל 1954, בו שיחק תחילה על חשבון הלמוט ראן. בשני משחקי שלב הבתים נגד טורקיה היה שותף וכבש גם בראשון מביניהם בניצחון 1–4. מאמן הנבחרת, זפ הרברגר, החליט להכניס במשחק נגד יוגוסלביה ברבע הגמר את ראן על פניו ודבר זה התקבל לא טוב מצד העיתונות. אך משום שראן כבש באותו משחק הוא תפס את מקומו של קלודט עד סיום הטורניר. במונדיאל 1958 גם שיחק והגרמנים סיימו במקום הרביעי. קלודט ערך את הופעתו האחרונה במדיה ב-20 במאי 1959 נגד פולין בהמבורג.

לאחר שפרש מכדורגל הוא אימן בין היתר את קבוצת הנוער של שאלקה 04. לאחר שסבל מהתקף לב ושבץ מוחי בשנת 1990 הצד הימני של גופו היה משותק. קלודט נפטר ב-23 במאי 1996 בגרמיש-פרטנקירכן שבגרמניה בגיל 69.

==תארים==
;שאלקה 04
*אליפות גרמניה: 1958
;נבחרת גרמניה המערבית
*גביע העולם: 1954
*מקום רביעי בגביע העולם: 1958
;אישיים
*מלך השערים בליגה הגרמנית: 1958

==קישורים חיצוניים==

קטגוריה:כדורגלנים גרמנים
קטגוריה:כדורגלני נבחרת גרמניה
קטגוריה:כדורגלני שאלקה 04
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:גרמנים שנולדו ב-1926
קטגוריה:גרמנים שנפטרו ב-1996
דוזנברג מודל A

דוזנברג מודל A (באנגלית: Duesenberg Model A, קרויה גם: Duesenberg Straight Eight) היא מכונית סלון בסגנון "Touring" שהייתה ראשונית לתקופה במפרט המכני ובפאר מתוצרת יצרנית מכוניות המרוץ ומכוניות הפאר Duesenberg Automobile & Motors Company, Inc אשר יוצרה בין השנים 1926–1921 ב-ארצות הברית

==ממאפייני "דוזנברג מודל A"==
* "דוזנברג מודל A" הייתה המכונית הראשונה בארצות הברית שהורכב מנוע 8 צילינדרים
* מנוע מתוצרת "דוזנברג" מסוג "Duesenberg Straight-8 engine" 
* מנוע קדמי
* מנוע בנזין
* מנוע קירור מים
* סוג הנעה: הנעה אחורית
* 1 מאייד מתוצרת "Carburatore Schebler"
* מערכת שמן: מיכל רטוב, שימון בלחץ מלא
* בלמים: הידראולים 
* גלגל רזרבי
* מחיר היחידה (שלדה ללא עיצוב) עמד על 8,500 דולר. הלקוח יכול להלביש כל צורת מרכב בעלות נוספת של 3,000 דולר (שנת 1921, ארצות הברית), מחיר פורד מודל טי מבית פורד עמד על 300 דולר על הכביש, לאמור במקום "דוזנברג" אחת הלקוח יכול היה לקבל 39 "פורד מודל טי".

== גלריה ==
<gallery mode="packed" heights="110">
קובץ: 1923 Duesenberg Model A Tourer (21747081971).jpg | "דוזנברג מודל A", שנת 1923
קובץ:1922 Duesenberg (6663984659).jpg | "דוזנברג מודל A", שנת 1922
קובץ:Autosammlung Steim - Schramberg 066 Duesenberg (7671676808).jpg | "דוזנברג מודל A"
קובץ:1922 Duesenberg Model A Dual Cowl Phaeton by Fleetwood - Chassis 603 - fvr (12794643624).jpg | "דוזנברג מודל A", שנת 1922
קובץ: 1922 Duesenberg Model A Dual Cowl Phaeton by Fleetwood - Chassis 603 - rvr (12794640674).jpg| "דוזנברג מודל A", שנת 1922
קובץ:1926 Duesenberg Model A (34768832986).jpg | "דוזנברג מודל A", שנת 1926
קובץ: 1922 Duesenberg (6663980589).jpg | "דוזנברג מודל A", שנת 1922
קובץ:1922 Duesenberg (6663983189).jpg | לוגו "דוזנברג מודל A", שנת 1922, ממוקם במרכז החלק העליון של מסגרת הרדיאטור
קובץ:1922 Duesenberg (6664023359).jpg | "דוזנברג מודל A", שנת 1922 - מבט לתא הנהג ולוח מחוונים
קובץ:| "דוזנברג מודל A"
</gallery>

==ראו גם==
* דוזנברג מודל J 
* דוזנברג ספיישל / מורמון מטאור

==קישורים חיצוניים==

==הערות שוליים==

קטגוריה:דגמי מכוניות שהושקו ב-1921
קטגוריה:מכוניות סלון
קטגוריה:מכוניות אמריקאיות
קייטרנדה

לואיס קווין סלסטין (באנגלית: Louis Kevin Celestin; נולד ב-25 באוגוסט 1992), הידוע בשם הבמה קייטרנדה (Kaytranada), הוא תקליטן ומפיק מוזיקלי האיטי-קנדי.

== ראשית חייו ==
קייטרנדה נולד בשם לואיס קווין סלסטין ב-25 באוגוסט 1992 בפורט-או-פרנס, האיטי. זמן קצר לאחר שנולד, עברה משפחתו למונטריאול, שם גדל. קייטרנדה החל לתקלט בגיל 14. בשנה שלאחר מכן, בגיל 15, החל להפיק, לאחר שאחיו הכיר לו את תוכנת FL Studio.<ref></ref><ref></ref>

== קריירה ==
סלסטין החל את הקריירה שלו בשם Kaytradamus בשנת 2010. הוא פרסם שני פרויקטים בשם זה, לפני שהחליף את שמו לקייטרנדה בשנת 2012. קייטרנדה היה בסגל של HW&M רקורדינגס, חברה עצמאית המבוססת בלוס אנג'לס וטורונטו.<ref></ref> קייטרנדה הוציא 13 פרויקטים ו-41 רמיקסים. הוא סייר ביותר מ-50 ערים קנדיות, אמריקאיות, אירופאיות ואוסטרליות.<ref></ref><ref></ref><ref></ref><ref></ref>

בדצמבר 2014 חתם קייטרנדה על הסכם הקלטות בלעדי עם אקס-אל רקורדינגס. במהלך 2015, פתח קייטרנדה שתי הופעות של סיבוב ההופעות של הזמרת מדונה, Rebel Heart Tour, אחד בקנדה ואחד בארצות הברית.<ref></ref>

ב-6 במאי 2016 הוציא קייטרנדה את אלבום הבכורה שלו, 99.9%.<ref>[http://www.cbcmusic.ca/posts/17548/cohen-gould-buffy-25-best-canadian-debut-albums "25 best Canadian debut albums ever"]. CBC Music, June 16, 2017.</ref> האלבום כולל הופעות אורח של גולד-לינק , אלונה-ג'ורג', סיד ת'ה קיד , אנדרסון פאאק וויק מנסה , בין היתר. באותה השנה, התארח בשירו של קרייג דייוויד, "Got It Good", מתוך אלבום האולפן השישי של דייוויד, Following My Intuition. נוסף על כך, זכה בפרס המוזיקה של פולריס לשנת 2016 על אלבומו, 99.9%.<ref name="PMZ"></ref> האלבום קיבל ציון של 8.0 מפיצ'פורק.<ref></ref>

ב-13 בדצמבר 2019 יצא אלבומו השני, Bubba, באמצעות חברת התקליטים RCA רקורדס. האלבום קיבל ציון של 8.1 מפיצ'פורק.<ref></ref> בנובמבר 2020, הוכרז כי קייטרנדה קיבל שלוש מועמדויות בטקס פרסי גראמי ה-63, כולל קטגוריית תגלית השנה, תוך שזכה בקטגוריות "הקלטת הדאנס הטובה ביותר" על השיר "10%" עם קאלי אוצ'יס ו"אלבום הדאנס/אלקטרוני הטוב ביותר" על האלבום Bubba.

ב-7 ביוני 2024 הוציא את אלבום הסולו השלישי שלו, Timeless.

== חיים אישיים ==
באפריל 2016, בראיון במגזין The Fader , קייטרנדה יצא מהארון כהומוסקסואל.<ref></ref>

== דיסקוגרפיה ==
=== אלבומי אולפן ===
* 2016: 99.9%
* 2019: Bubba
* 2024: Timeless

=== מיני-אלבומים ===
* 2013: Kaytra Todo
* 2018: Nothin' Like U / Chances

=== מיקסטייפים ===
* 2010: Kaytra da Mouse
* 2010: The Weather Report
* 2010: Teriphikness
* 2011: Merrymaking Music
* 2011: Kaytra LaBoom
* 2012: Kaytra Nada
* 2012: Kaytrap EP
* 2013: Instrumental Hip Hop Is Dead
* 2014: Whatever
* 2014: Spring Mixtape For Bromance
* 2014: For Mixmag: The Cover Mix
* 2016: 0.001%

== קישורים חיצוניים ==

* 

== הערות שוליים ==

קטגוריה:תקליטנים קנדים
קטגוריה:מפיקים מוזיקליים קנדים
קטגוריה:פעילי אינטרנט קנדים
קטגוריה:מוזיקאים להט"בים
קטגוריה:להט"בים קנדים
קטגוריה:זוכי פרס גראמי למוזיקת דאנס ואלקטרונית
קטגוריה:זוכי פרס ג'ונו
קטגוריה:קנדים שנולדו ב-1992
קז'ימייז סיחולסקי

קז'ימייז סיחולסקי (בפולנית: Kazimierz Sichulski; 17 בינואר 1879 – 6 בנובמבר 1942) היה צייר, ליטוגרף וקריקטוריסט פולני; קשור לתנועת פולין הצעירה.

== ביוגרפיה ==
אביו היה מהנדס רכבת, שמת בזמן שקז'ימייז היה עדיין ילד קטן. לתקופה קצרה הוא למד משפטים באוניברסיטת לבוב, אך לא חזר לשם לאחר ששירת בצבא האוסטרו-הונגרי.<ref></ref> בין השנים 1900–1908 למד באקדמיה לאמנויות יפות בקרקוב אצל ליאון ויצ'ולקובסקי, יוזף מהופר וסטניסלב ויספיאנסקי. הוא קיבל מלגה והמשיך את לימודיו ברומא, מינכן ופריז באקדמיה קולארוסי. במהלך תקופה זו הוא התחתן עם שחקנית בשם ברוניסלבה רודליצקה (1875–1920).

את הופעת הבכורה שלו הוא ערך בשנת 1903 בתערוכה של אגודת ידידי אמנות בקרקוב. עד 1905 עבד גם כקריקטוריסט במגזין הסאטירי "ליברום וטו". בשנת 1905 הוא הפך לאחד המייסדים של המעגל האמנותי בקברט "זילוני בלוניק" והצטרף לחברת האמנים הפולניים "אגודת שטוקה".

בשנת 1905 ביקרו הוא וכמה אמנים עמיתים בהוקולשצ'יזנה ביתם של ההוצולים. הביקור ריתק אותם לאורח החיים, התרבות והמנהגים שלהם. כמה מציוריו הידועים ביותר הם תיאורים של התלבושות העממיות שלהם.<ref></ref>

במהלך מלחמת העולם הראשונה הוא לחם בלגיון הפולני כמפקד מחלקה ארטילרית. הוא עבד גם בוועד הלאומי העליון ושימש כאמן בגדוד השלישי. מאוחר יותר הוא הפך לקצין בצבא האוסטרי, ושירת במשרד הביטחון. בשנת 1916, נישואיו הראשונים הסתיימו בגירושין והוא התחתן שוב עם משפחה אצילה.

בשנים 1920–1930 הוא היה מורה בבית הספר לתעשייה בלבוב בין השנים 1930–1939, לימד בבית בקרקוב, ונעשה פרופסור בשנת 1937. [3] בשנה שלאחר מכן הוענק לו "לורד הזהב" על ידי האקדמיה הפולנית לספרות על תרומתו לאמנות פולנית.

לאחר כיבוש פולין על ידי הגרמנים, הוא איבד את מעמדו ובריאותו החלה להידרדר.

הוא נפטר בבית ממחלות לב לאחר שהות קצרה בבית החולים.

== גלריה ==
<gallery mode="packed" heights="180">
File:Kazimierz Sichulski Sieroty 1906.jpg|יתומים
File:Lucjan Rydel - Kazimierz Sichulski.jpg| קריקטורה לוסיין ריידל
File:Zielony Balonik - Kazimierz Sichulski.jpg | בקברט האמנים זילוני בלוני
Kazimierz Sichulski Young hutsul.jpg|הוצול צעיר
File:Kazimierz Sichulski, Hucułka, 1906.jpg | אישה הוצלית
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:קריקטוריסטים
קטגוריה:ילידי 1879
קטגוריה:נפטרים ב-1942
הנריק סימירדזקי

הנריק הקטור סימירדזקי (בפולנית: Henryk Siemiradzki; 24 באוקטובר 1843 – 23 באוגוסט 1902) היה צייר פולני שבסיסו ברומא, הידוע בעיקר בזכות האמנות האקדמית המונומנטלית שלו. הוא התפרסם במיוחד בתיאורי סצינות מהעולם היווני-רומאי העתיק ומהברית החדשה.

רבים מציוריו מתארים סצנות מן העת העתיקה, לעיתים קרובות סצינות פסטורליות או יצירות פסטורליות המציגות את חייהם של הנוצרים הראשונים. הוא צייר גם סצינות, נופים ודיוקנאות מקראיים והיסטוריים.

== ביוגרפיה ==
סימירדזקי נולד לאציל פולני וקצין בצבא הרוסי הקיסרי בבלגורוד (מחוז חרקוב, אוקראינה), ליד העיר חרקוב, שם הוצב הגדוד של אביו. מקור המשפחה בראדום וקיבלה את שמה מהכפר סימיראדז. אחד הענפים התיישב ליד נובוגרודק בסוף המאה ה -17.

סבו של הנריק מילא את תפקיד מינהלי במחוז. הוריו היו חברים קרובים עם משפחתו של אדם מיצקביץ'. הוא למד בגימנסיה בחרקוב שם התנסה לראשונה בציור אצל המורה המקומי, בספרצ'י, תלמידו לשעבר של קרל בריולוב. הוא נכנס לבית הספר לפיזיקה-מתמטיקה של אוניברסיטת חרקוב ולמד שם מדעי טבע, אך גם המשיך לצייר.

== קריירה אמנותית ==
לאחר שסיים את לימודיו באוניברסיטה עם תואר, הוא נטש את הקריירה המדעית שלו ועבר לסנט פטרסבורג ללימודי ציור באקדמיה הקיסרית לאמנויות בין השנים 1864 עד 1870.

עם סיום לימודיו הוענק לו מדליית זהב. בשנים 1870–1871 למד בהוראת קרל פון פיילוט במינכן במלגה מהאקדמיה. בשנת 1872 עבר לרומא ובהמשך בנה שם סטודיו. בקיץ היה באחוזתו בסטרצ'לקוב ליד צ'נסטוחובה.

בשנת 1873 קיבל את התואר אקדמאי של האקדמיה הקיסרית לאמנויות על ציורו "ישו והחוטא". בשנת 1878 קיבל את מסדר לגיון הכבוד הצרפתי ומדליית זהב בתערוכה העולמית בפריז עבור הציור אגרטל הפרחים.

בשנים 1876–1879 עבד סימירדזקי על ציורי קיר עבור קתדרלת ישו המושיע (מוסקבה) בין שאר הפרויקטים הגדולים שלו. בשנת 1879 הוא הציע למוזיאון הלאומי הפולני החדש את אחת מיצירותיו הידועות ביותר, "לפידים של נירו", שצויר בסביבות 1876. היצירות מוצגות במוזיאון בעיר העתיקה של קרקוב.

בסביבות 1893 עבד סימירדזקי על שני ציורים גדולים עבור המוזיאון ההיסטורי הממלכתי (מוסקבה) ובשנת 1894 הפיק את התפאורה המונומנטלי שלו לתיאטרון יוליוס סלובקי בקרקוב.

הוא נפטר בסטרז'לקוב בשנת 1902 ונקבר במקור בוורשה, אך בהמשך הועברו שרידיו לפנתיאון הלאומי בסקאלקה בקרקוב.

== גלריה ==
<gallery mode="packed" heights="180">
File:Siemiradski_Fackeln.jpg|הלפידים של נירו
File:1881 Siemiradzki Tanz der Schwerter anagoria.JPG|ריקוד החרבות
File:Siemiradzki Christian Dirce.jpg| A Christian Dirce
File:Siemiradzki-Chrystus i Samarytanka.jpg|ישו והשומרונית
</gallery>

==קישורים חיצוניים==

* 

== הערות שוליים ==

קטגוריה:ציירים פולנים
קטגוריה:ילידי 1843
קטגוריה:פולנים שנפטרו ב-1902
מודי אפרים

מודי אפרים (נולד ב-29 בדצמבר 1965) הוא דיפלומט ישראלי, המכהן כשגריר ישראל בהולנד. כיהן במשך שבע שנים כסמנכ"ל במשרד החוץ, ראש אגף אמריקה הלטינית והקריביים. קודם לכן שימש כשגריר ישראל בפרו, כיועץ מדיני לנשיא שמעון פרס ובשורה של תפקידים נוספים במשרד החוץ.

== ביוגרפיה ==
אפרים גדל ברמת גן, למד בבית הספר "אהל שם" ושירת בצה"ל כפקח טיסה ומדריך בחיל האוויר. ב-1995 סיים תואר ראשון במשפטים באוניברסיטת תל אביב, הוסמך לעריכת דין והצטרף למשרד החוץ. בסיום קורס הצוערים הוצב בשגרירות ישראל בגואטמלה בתפקיד קונסול ומזכיר ראשון, בתקופה בה נחתם הסכם השלום בגואטמלה לאחר 36 שנות סכסוך ומלחמת אזרחים.

ב-1997 עבר לשרת כקונסול בקונסוליה הכללית של ישראל ביוסטון שבטקסס. בתקופה זו כיהן ג'ורג' ווקר בוש כמושל טקסס וביקר לראשונה בישראל.

בשנת 2005 מונה כציר מדיני בשגרירות ישראל בבואנוס איירס והיה שותף לקידום הסכם הסחר החופשי בין ישראל לגוש מדינות דרום אמריקה (מרקוסור). ב־2009 נבחר לתפקיד יועצו המדיני של הנשיא שמעון פרס והיה אחראי על פגישותיו הדיפלומטיות של הנשיא בישראל ובביקוריו בחו"ל, כמו גם בייעוץ בנושאי מדיניות חוץ.

ב-2011 מונה לשגריר ישראל בפרו ובתום שלוש שנות כהונה מונה בסוף 2014 לתפקיד סמנכ"ל אמריקה הלטינית והקריביים. ביולי 2021 מונה אפרים לכהן כשגריר ישראל בהולנד.

מודי נשוי לענת ואב לשלושה בנים ובת.

== השכלה ==
* תואר ראשון במשפטים מאוניברסיטת תל אביב
* תואר שני במנהל עסקים משלוחת אוניברסיטת דרבי בישראל
* קורס ניהול לבכירים מטעם קרן וקסנר בבית הספר לממשל ע"ש קנדי באוניברסיטת הארוורד

== ספרים ומאמרים ==
אפרים הוא מחבר הספר "[http://www.orion-books.co.il/product/701/מעוף-הקונדור.aspx מעוף הקונדור]" המתאר את ההיסטוריה, הגאוגרפיה, החברה והפוליטיקה הפרואניות וזיקות שונות ביחסי ישראל-פרו במבט אישי מבעד לעיניים ישראליות. כן חיבר מאמרים על היבטים שונים ביחסי ישראל עם מדינות אמריקה הלטינית.

== לקריאה נוספת ==
* 
* 
* 
* 
*
*
*

==קישורים חיצוניים==

== הערות שוליים ==

2020 12
קטגוריה:בוגרי בית הספר אהל שם
קטגוריה:בוגרי אוניברסיטת תל אביב: משפטים
קטגוריה:עובדי משרד החוץ
קטגוריה:שגרירי ישראל בפרו
קטגוריה:ישראלים שנולדו ב-1965
קטגוריה:שגרירי ישראל בהולנד
פרוקסימה קנטאורי c

פרוקסימה קנטאורי c (באנגלית: Proxima Centauri c) הוא כוכב לכת חוץ שמשי שהתגלה בשנת 2019 אך טרם אושר. הוא מקיף את הכוכב פרוקסימה קנטאורי, הכוכב הקרוב ביותר למערכת השמש, וביחד עם פרוקסימה קנטאורי b הוא כוכב הלכת החוץ שמשי הקרוב ביותר למערכת השמש.

==קישורים חיצוניים==

* [https://www.hayadan.org.il/how-we-spotted-a-potential-new-planet-around-the-suns-neighbouring-star-1601203 התגלה כוכב לכת שני המקיף את פרוקסימה קנטאורי – הכוכב הקרוב לשמש] באתר הידען 16 בינואר 2020.
* [http://exoplanet.eu/catalog/proxima_centauri_c/ Planet Proxima Centauri c], באתר exoplanet (באנגלית).
* 

קטגוריה:קבוצת הכוכבים קנטאור
קטגוריה:מערכת קנטאורי
קטגוריה:כוכבי לכת חוץ-שמשיים
יחסי איי בהאמה – גרמניה

יחסי איי בהאמה–גרמניה הם היחסים הנוכחיים וההיסטוריים בין איי בהאמה לגרמניה.

== סקירה כללית ==
היחסים בין איי בהאמה לגרמניה הם ידידותיים ובלתי מעורערים, אך לא אינטנסיביים במיוחד. שיתוף הפעולה באו"ם טוב; איי בהאמה תמכו לעיתים קרובות ביוזמות ומועמדות גרמניות. אין תפקיד דיפלומטי גרמני או קרייזי בקריירה באיי בהאמה; קונסול כבוד דואג לאינטרסים הגרמניים בשטח.

היקף הסחר הוא שולי, כאשר היצוא לגרמניה הסתכם ב-2.9 מיליון אירו בלבד בשנת 2019, בעוד שהיבוא מגרמניה, בעיקר מכונות, הסתכם ב-32.3 מיליון אירו בשנת 2019.

הסכם חילופי מידע על מיסים בין שתי המדינות נכנס לתוקף ב-12 בדצמבר 2011. משא ומתן על הסכם תחבורה אווירית והוא מוכן לחתימה.

אין שיתוף פעולה פיתוח דו-צדדי בין גרמניה לאיי בהאמה בגלל הכנסות המדינה הגבוהות יחסית לנפש. עם זאת, איי בהאמה מעורבים בשיתופי פעולה פיתוח גרמניים רב-צדדיים באמצעות הבנק העולמי ובנקי הפיתוח האזוריים וכן בפרויקטים אזוריים להגנת אקלים במימון יוזמת האקלים הבינלאומית של המשרד הפדרלי לאיכות הסביבה, שמירת טבע ובטיחות גרעינית.

== נציגויות דיפלומטיות ==
* איי בהאמה מחזיקה בגרמניה שגרירות בברלין וקונסוליית כבוד בפרנקפורט.
* גרמניה מחזיקה באיי בהאמה קונסוליית כבוד בנסאו.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/bahamas-node/bahamas/233274 יחסי איי בהאמה–גרמניה], באתר משרד החוץ הגרמני

== הערות שוליים ==
זולפיקאר

זולפיקאר (בפרסית: ذوالفقار, הגיה פרסית של ד'ו אלפקאר) הוא טיל בליסטי לטווח קצר, איראני, נייד וחד-שלבי, בעל מנוע דלק מוצק. גורמי מודיעים העריכו כי הוא נגזר ממשפחת הטילים פאתח 110 (אולי הטיל פאתח 313). הוא נחשף לראשונה בשנת 2016 ונכנס לשירות בשנת 2017 כגרסה לטווח ארוך יותר של פאתח-110.

== מקור השם ==
הטיל נקרא על שם חרבו של עלי בן אבי טאליב, ד'ו אלפקאר. על פי המסורת האסלאמית, החרב הייתה חרבו הבלתי מנוצחת של הנביא מוחמד שהוענקה לו על ידי המלאך גבריאל. מוחמד מסר את החרב לעלי בן אבי טאלב, האימאם הראשון בראי העדה השיעית. לפי רשתות התקשורת האיראניות, ניתן להגות את שם הטיל הן כ"זולפיקאר" והן כ"זולפאקאר". על פי תרגומים מסוימים משמעות שם החרב היא "מרסקת עמודי שדרה".

== היסטוריה ==
=== פיתוח ===
תמונה של טילי זולפיקאר בפס הייצור, 25 בספטמבר 2016
הטיל שייך למשפחת טילי הפאתח 110, ומבוסס על הגרסה המתקדמת שלו, פאתח 313. ב-25 בספטמבר 2016 הכריז שר הביטחון האיראני, חוסיין דהקאן, כי המדינה סיימה את תהליך הפיתוח של הטיל וכי מסוגלת לשגרו לטווח של 700 ק"מ.

ב-7 בפברואר 2019 דווח בתקשורת האיראנית כי פותחה גרסה מתקדמת של הטיל, המכונה דזפול, בעלת טווח משופר של 1,000 ק"מ. גרסה נוספת נחשפה ב-27 בספטמבר 2020 שבה הוקנו יכולת פגיעה בספינות בטווחים דומים לגרסה המקורית, המכונה "זולפיקאר באסיר".

=== פעילות מבצעית ===
במסגרת תקיפת הטילים על דיר א-זור ב-18 ביוני 2017 בוצע שימוש מבצעי ראשון בטילים בתקיפה של משמרות המהפכה האסלאמית כנגד דאעש בדיר א-זור. על פי דיווחים, שוגרו 7 טילים במתקפה, 2 בלבד פגעו במטרתם. שימוש מבצעי נוסף, גם הוא כנגד דאעש, בוצע ב-1 באוקטובר 2018 בו שוגרו הטילים מבסיס בסמוך לכרמאנשאה לעבר אל-בוכמאל בסוריה.

לפי דיווחים באיראן, טילי הזולפיקאר שוגרו כנגד בסיסי צבא ארצות הברית על ידי משמרות המהפכה במבצע השהיד סולימאני ב-8 בינואר 2020.

== מפרט טכני ==
הטיל בעל יכולת נשיאה של רש"ק של כ-450 ק"ג, ומפריד את ראש הקרב לאחר השיגור ובאמצעות כך מגדיל את הטווח עד לכדי 700 ק"מ ואף 1,000 ק"מ בגרסאות חדשות. לפי התקשורת הפרסית מהירות הטיל מגיעה ל- ולטענתה מסוגל להתחמק ממערכות הגנה אווירית.

=== גרסאות ===
{| class="wikitable"
|-
!colspan="1"| שם
!colspan="1"| כניסה לשירות
!colspan="1"| אורך
!colspan="1"| קוטר
!colspan="1"| טווח
!colspan="1"| דיוק
!colspan="1"| משקל רש"ק
!colspan="1"| מקורות
|-
| זולפיקאר
| 2016
|align="right" rowspan="3"| 10.3 מטר
|align="right" rowspan="3"| 60 ס"מ
|align="right" rowspan="2"| 700–750 ק"מ
|align="right" rowspan="3"| 50–70 מטר
|align="right" rowspan="3"| 450 ק"ג
|
|-
| זולפיקאר באסיר<small>(גרסה ימית)</small>
| 2019
|
|-
| דזפול
| 2019
| 1000 ק"מ
|
|}

== תפוצה ==
* 
* - בידי מיליציות שיעיות

== קישורים חיצוניים ==

* 

== הערות שוליים ==

קטגוריה:טילי קרקע-קרקע
קטגוריה:טילים בליסטיים איראניים
יחסי איי בהאמה – רוסיה

יחסי איי בהאמה–רוסיה הם היחסים הנוכחיים וההיסטוריים בין איי בהאמה לרוסיה.

== סקירה כללית ==
שתי המדינות חתמו על הסכמים על יחסים דיפלומטיים ב-14 בינואר 2004. שתי המדינות חברות באו"ם. רוסיה מיוצגת בבהאמה באמצעות שגרירותה בניו יורק.

== הערות שוליים ==
יחסי איי בהאמה – צרפת

יחסי איי בהאמה–צרפת הם היחסים הנוכחיים וההיסטוריים בין איי בהאמה לצרפת.

== סקירה כללית ==
אף על פי שהיחסים הפוליטיים בין המדינות אינם רחבים במיוחד, נשיא צרפת פרנסואה הולנד נפגש עם ראש ממשלת בהאמה פרי כריסטי (שהיה אז יו"ר CARICOM) בשולי פסגת האקלים באיים הקריביים במרטיניק ב-10 במאי 2015.

כ-19,000 תיירים צרפתים מבקרים באיי בהאמה מדי שנה.

== יחסים כלכליים ==
היצוא מצרפת לבהאמה הסתכם בשנת 2015 ב-85.09 מיליון אירו, ואילו היבוא מבהאמה לצרפת הסתכם ב-26.61 מיליון אירו.

הסחר עם איי בהאמה נותר מוגבל ונטה לטובת צרפת בסך 58 מיליון אירו בשנת 2016. הייצוא הצרפתי מורכב בעיקר ממטוסים ומשקאות אלכוהוליים.

איי בהאמה מדורגת במקום ה-137 ברשימת שותפות הסחר של צרפת. באזור מרכז ודרום אמריקה, איי בהאמה היא הלקוחה ה-18 בגודלה של צרפת (2018).

חברת רוביס, המתמחה באחסון והפצה של מוצרי נפט, השתלטה על רשת תחנות הדלק ועל מכירת דלק מטוסים מחברת שברון האמריקאית בשנת 2011. סולנטאנץ' באצ'י עובדת עם חברת הבנייה המקומית הגדולה ביותר (קבוצת מוסקו) במספר פרויקטים.

== נציגויות דיפלומטיות ==
* איי בהאמה מיוצגת בצרפת באמצעות שגרירותה בלונדון, בריטניה.
* צרפת מיוצגת באיי בהאמה באמצעות שגרירותה בפנמה סיטי, פנמה.

== קישורים חיצוניים ==

* [https://www.diplomatie.gouv.fr/en/country-files/bahamas/ יחסי איי בהאמה–צרפת], באתר משרד החוץ הצרפתי

== הערות שוליים ==
התערוכה התעשייתית הכללית של סטוקהולם (1866)

מזרקת מולין
התערוכה התעשייתית הכללית של סטוקהולם (1866) (בשוודית: 1866 års allmänna industriutställning i Stockholm) הייתה תערוכת תעופה בינלאומית אשר התקיימה סטוקהולם, שוודיה. זו הייתה תערוכת האמנות והתעשייה הבינלאומית הראשונה שהתקיימה בדפוס אירופי בשוודיה. בתערוכה השתתפו בסביבות 3,800 איש משוודיה, דנמרק, נורווגיה ופינלנד. התערוכה התקיימה באולם התעשייתי ליד פארק קוּנגסטרדגורדן ובבניין המוזיאון הלאומי, -15 ביוני ועד 14 באוקטובר 1866.

== לקריאה נוספת ==
<div class="mw-content-ltr">
* Lorentz Dietrichson, Den skandinaviska konstexpositionen i Stockholm 1866 (1866), litteraturanmälan av Carl Rupert Nyblom i Svensk literatur-tidskrift (1866), sid. 308-313
</div>

== קישורים חיצוניים ==

קטגוריה:סטוקהולם: היסטוריה
קטגוריה:תערוכות
קטגוריה:תעופה
קטגוריה:1866
יחסי איי בהאמה – הממלכה המאוחדת

הנציבות העליונה של איי בהאמה בלונדון
יחסי איי בהאמה–הממלכה המאוחדת הם היחסים הנוכחיים וההיסטוריים בין איי בהאמה לבין הממלכה המאוחדת. שתי המדינות הן מונרכיות בחבר העמים הבריטי.

== סקירה כללית ==
מסוף המאה ה-15 ועד למאה ה-17 שלטה ספרד באיי בהאמה. במאה ה-18, מתיישבים בניו אינגלנד שהיו נאמנים לבריטניה עזבו את ניו אינגלנד בשל התגברות הרגשות האנטי-בריטיים במקום, ועברו לאיים. בשל המספר הגדול של מתיישבים בריטיים ברחבי האיים, הבעלות על האיים הועברה מספרד לידי בריטניה, ואיי הבהאמה הוכרזו כקולוניה בריטית ב-1783.
באותה תקופה שימשו איים רבים בבהאמה כבסיס לשודדי ים.

בשנת 1964 קיבלו האיים ממשל עצמי וב-1973 הצביעו תושבי בהאמה במשאל עם לטובת עצמאות מבריטניה.

== היחסים כיום ==
ב-10 ביולי 1973 כוננו שתי המדינות יחסים דיפלומטיים. מאז קבלת העצמאות משגשגים איי הבהאמה בעיקר בזכות תעשיית תיירות מפותחת, והיותם מרכז לבנקאות בינלאומית וניהול השקעות.

לאחר שקיבלו עצמאות נותרו איי הבהאמה חלק מחבר העמים הבריטי, ומלך אנגליה צ'ארלס השלישי הוא ראש המדינה. נציג המלך באיים הוא המושל הכללי של בהאמה (Governor General of the Bahamas), שממונה על-ידו.

בפברואר 2020 ראש ממשלת איי בהאמה ד"ר הוברט מיניס אמר כי איי בהאמה מחויבים להסכם השותפות הכלכלית שנחתם עם בריטניה בסוף 2019 והוא ייכנס לתוקף לאחר שתקופת המעבר של הברקזיט תסתיים ב-31 בדצמבר 2020.

ההסכם מבטיח המשכיות סחר עם בריטניה בעקבות הסכם השותפות הכלכלית (EPA) בן 10 שנים שנחתם בין הפורום הקריבי (CARIFORUM) לבין האיחוד האירופי.

== נציגויות דיפלומטיות ==
* איי בהאמה מחזיקה בבריטניה נציבות עליונה בלונדון.
* בריטניה מחזיקה באיי בהאמה נציבות עליונה בנסאו.

==קישורים חיצוניים==

== הערות שוליים ==
המוזיאון הלאומי (שוודיה)

המוזיאון הלאומי (או המוזיאון הלאומי לאמנויות יפות) הוא הגלריה הלאומית של שוודיה, הממוקמת על חצי האי בלאסיהולמן במרכז סטוקהולם.

== היסטוריה ==
המוזיאון נוסד בשנת 1792 תחת השם Kungliga Museet ("המוזיאון המלכותי"). הבניין הנוכחי נפתח בשנת 1866, לאחר שהוחלף שמו ל-"מוזיאון הלאומי", והיה אחד הבניינים בו נערכה התערוכה התעשייתית הכללית של סטוקהולם באותה השנה.

הבניין נבנה בין השנים 1844–1866, בהשראת אדריכלות הרנסאנס הצפון-איטלקי. הוא עוצב על ידי האדריכל הגרמני פרידריך אוגוסט סטולר, אשר בין היתר עיצב גם את המוזיאון החדש (Neues Museum) בברלין. את עיצובו החיצוני של הבניין ניתן לתאר בתור צנוע וסגור. למעט הכניסה הראשית, העיצוב החיצוני מנוגד באופיו לעיצוב בתוך הבניין עצמו אשר מתאפיין בחלל פנים מרווח שנשלט על ידי גרם מדרגות עצום המוביל לגלריות בקומות העליונות.

בשנת 1961 המוזיאון הורחב בשביל להכיל את בית המלאכה שלו. כמו כן, במוזיאון ישנה מסעדה הפועלת מאז שנת 1996. בניין המוזיאון נסגר עקב שיפוצים בשנת 2013 ונפתח מחדש ב-13 באוקטובר 2018. בשיפוץ הושקעו 132 מיליון דולר ומטרתו הייתה להרחיב את כמות היצירות אשר ניתן להציג, לעדכן ולשפר את מערכת האבטחה ולהפוך את הבניין לנגיש יותר לנכים. 

== אוסף יצירות ==
אוסף המוזיאון כולל כחצי מיליון ציורים מימי הביניים ועד שנת 1900, אוסף בולט מהמאה ה-17 של רמברנדט וציירים הולנדים אחרים, וכמו כן אוסף של פריטי חרסינה, ציורים, פסלים ואמנות מודרנית. במוזיאון קיימת ספריית אמנות הפתוחה לקהל הרחב.

=== יצירות ידועות ===
<gallery mode="nolines" widths="194" heights="240">
Rembrandt Harmensz. van Rijn - "The Kitchen Maid" - Google Art Project.jpg|רמברנדט, עוזרת המטבח
Rembrandt Simeon’s Song of Praise.jpg|רמברנדט, שיר ההלל של שמעון
Pietro Perugino - St Sebastian - WGA17313.jpg|פרוג'ינו, סבסטיאן הקדוש
The Holy Family by Candlelight (Jacob Jordaens) - Nationalmuseum - 18772.tif|יעקב ג'ורדנס, המשפחה הקדושה לאור נרות
Manlius Torquatus Fighting a Gaul.jpg|לודוויג רפינגר, מאנליוס טורקאטוס נלחם בגליה.
Marble busts in Room 1280, the Sculpture Courtyard. Nationalmuseum, Stockholm, Sweden.jpg|חדר 1280, חצר הפסלים.
Joos de Momper IcarusFXD.jpg|ג'וס דה מומפר, נוף עם נפילת איקרוס
</gallery>
* הקנוניה של קלאודיוס סיוויליס מאת רמברנדט
* קורבן אמצע החורף מאת קרל לרסון
* קנדבליס מראה את אשתו לגיגס מאת יעקב יורדאנס

== לקריאה נוספת ==
<div class="mw-content-ltr">
* 
</div>

== קישורים חיצוניים ==

* 

== הערות שוליים ==

קטגוריה:סטוקהולם: מוזיאונים
קטגוריה:גלריות לאמנות
דברנטה

דברנטה (בהונגרית: Döbrönte) הוא כפר במחוז וספרם שבמרכז הונגריה.

בשנת 1941 היו בכפר 549 תושבים, מהם רק 64 הונגרים, לאחר מלחמת העולם השנייה גורשו 390 מתושבי המקום לגרמניה, ובשנת 2011 רק 26.2% מתושבי הכפר מגדירים עצמם גרמניים.

==יהודי דברנטה==
בדברנטה חיו תשעה יהודים בשנת 1880 ושמונה בשנת 1910.

==קישורים חיצוניים==

* 

==הערות שוליים==

קטגוריה:הונגריה: כפרים
יחסי אנטיגואה וברבודה – הממלכה המאוחדת

מבנה בלונדון בו שוכנות הנציבויות העליונות של בליז ואנטיגואה וברבודה
יחסי אנטיגואה וברבודה–הממלכה המאוחדת הם היחסים הנוכחיים וההיסטוריים בין אנטיגואה וברבודה לבין הממלכה המאוחדת. שתי המדינות הן מונרכיות בחבר העמים הבריטי.

== סקירה כללית ==
קולומבוס הגיע לאנטיגואה ב-1493 וקרא לאי "סנטה מריה לה אנטיגואה" (מריה הקדושה העתיקה) כשם פסל שעמד בקתדרלת סביליה. ב-1632 התיישבו באי בריטים, והביאו אליו עבדים אירים קתוליים, למטעי הסוכר. ב-1667 הפך אנטיגואה למושבה בריטית וב-1678 התיישבו הבריטים בברבודה. ב-1834 שוחררו העבדים באנטיגואה וב־1860 סופחה ברבודה למושבת אנטיגואה. ב-1871 הפכו אנטיגואה וברבודה לחלק מהפדרציה של איי ליווארד. ב-1956 התפרקה הפדרציה ושנתיים לאחר מכן, הצטרפה אנטיגואה לפדרציה של איי הודו המערבית, שהתפרקה ב-1962. ב-1967 זכתה אנטיגואה לממשל עצמי, וב-1 בנובמבר 1981 זכתה בעצמאות.

== היחסים כיום ==
בשנת 1981 כוננו שתי המדינות יחסים דיפלומטיים. לאחר שקיבלו עצמאות נותרה אנטיגואה וברבודה חלק מחבר העמים הבריטי, ומלך אנגליה צ'ארלס השלישי הוא ראש המדינה. נציג המלכה באיים הוא המושל הכללי של המדינה.

באפריל 2018 ביקשה אנטיגואה וברבודה מבריטניה להסדיר את מעמדם של המהגרים מאיי הקריביים, קודם לעצמאותה כאשר היא הייתה עדיין קולוניה בריטית.

== נציגויות דיפלומטיות ==
* אנטיגואה וברבודה מחזיקה בבריטניה נציבות עליונה בלונדון.
* בריטניה מחזיקה באנטיגואה וברבודה נציבות עליונה בסנט ג'ונס.

==קישורים חיצוניים==

== הערות שוליים ==
RTJ4

RTJ4 הוא אלבום האולפן הרביעי של צמד ההיפ הופ האמריקאי ראן דה ג'ולס. האלבום יצא לאור ב-3 ביוני 2020,<ref name="Apple Music"></ref><ref></ref> על ידי חברות התקליטים ג'ול ראנרס ו-BMG רייטס מנג'מנט, יומיים מוקדם מהמתוכנן, עם מהדורות פיזיות שפורסמו בספטמבר 2020.<ref name="1:"></ref> כמו אלבומיהם הקודמים של הצמד, האלבום יצא לאור להורדה בחינם דרך האתר של הצמד, עם אפשרות לשלם עבורו באמצעות ספקים דיגיטליים אחרים. האלבום מכיל הופעות אורח של גרג נייס, די ג'יי פרמייר, 2 צ'יינז, פארל ויליאמס, מאוויס סטייפלס, ג'וש הום וזאק דה לה רוחה.

האלבום זכה לשבחים נרחבים ממבקרי המוזיקה<ref name="ADM"></ref><ref name="MC"></ref><ref></ref> והגיע היישר אל המקום העשירי במצעד הבילבורד 200, 38,000 יחידות שקולות לאלבום (מתוכן 30,000 מכירות אלבום טהורות) ובכך הפך לאלבומם הראשון שהגיע לעשירייה הפותחת במצעד.<ref></ref> האלבום נתמך על ידי שלושה סינגלים: "",<ref></ref> "Ooh La La"<ref></ref> ו-"Just".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי ראן דה ג'ולס
קטגוריה:אלבומים שהוקלטו באולפני שנגרי-לה
בוב פרי

רוברט דין "בוב" פרי (באנגלית: Robert Dean "Bob" Ferry; 31 במאי 1937 – 27 באוקטובר 2021) היה כדורסלן אשר שיחק בליגת ה-NBA בין השנים 1959–1969. לאורך התקופה רשם ממוצעים כוללים של 9.1 נקודות, 5.3 ריבאונדים ו-1.4 אסיסטים למשחק. בין השנים 1973–1990 שימש כג'נרל מנג'ר של קבוצת וושינגטון בולטס, ובתפקידו זכה פעמיים בפרס מנהל השנה ב-NBA ( ו-). בעונת זכה עם הבולטס באליפות ה-NBA.

אביו של כדורסלן העבר דני פרי.

==קריירת משחק==
פרי נולד וגדל בעיר סנט לואיס שבמיזורי, ובין השנים 1955–1959 למד באוניברסיטת סנט לואיס. בתקופתו בקבוצת הכדורסל של האוניברסיטה – "סנט לואיס ביליקנס" – שיחק תחת המאמן חבר היכל התהילה של הכדורסל אדי היקי. בעונתו השלישית והאחרונה, 1958/1959, הצטיין עם ממוצעים של 22.2 נקודות ו-11.7 ריבאונדים למשחק.

בדראפט ה-NBA{{כ}} 1959 נבחר פרי על ידי קבוצת סנט לואיס הוקס, בתור בחירה טריטוריאלית. בעונתו היחידה עם ההוקס העפילה הקבוצה למעמד גמר ה-NBA, בו הפסידה מול בוסטון סלטיקס בתוצאה 3–4.

לקראת עונת הועבר בטרייד לדטרויט פיסטונס. לאורך 4 עונותיו בדטרויט העמיד ממוצעים של 12.3 נקודות ו-6.3 ריבאונדים למשחק.

ביוני 1964 הועבר יחד עם ביילי האוול, וולי ג'ונס, דון אול ולס האנטר בטרייד לבולטימור בולטס, תמורת טרי דיסינג'ר, דון קוג'יס ורוד ת'ורן. ב-5 עונותיו בקבוצה שימש כשחקן ספסל, ותרם 6.0 נקודות ו-4.4 ריבאונדים בממוצע למשחק.

==קריירת ניהול==
בשנת 1973, לאחר 4 שנים כעוזר מאמן תחת ג'ין שו, מונה פרי לג'נרל מנג'ר של וושינגטון בולטס. בעונת זכתה הקבוצה באליפות ה-NBA היחידה בתולדותיה, לאחר שגברה בסדרת הגמר על סיאטל סופרסוניקס, בתוצאה 4–3. מאמן הקבוצה באותה עונה היה דיק מוטה, אותו מינה פרי בשנת 1976, ושחקניה המובילים היו וס אנסלד, אלווין הייז ובוב דאנדרידג'. פרי עצמו זכה בפרס מנהל השנה ב-NBA בעונת , בה העפילו הבולטס בשנית לגמר ה-NBA, וכן בעונת אותה סיימה הקבוצה במקום החמישי במזרח, חרף עזיבתם של אנסלד והייז.

בין פעולותיו הבולטות בקבוצה, ניתן למנות את צירופם של השחקנים דייב בינג (1975), בוב דאנדרידג' (1977), גאס ויליאמס (1984), מוזס מלון (1986) וברנרד קינג (1987), וכן את בחירתם בדראפט של השחקנים מיץ' קופצ'אק (בחירה 13 ב-1976), גרג באלרד (בחירה רביעית ב-1977), ג'ף רולנד (בחירה 25 ב-1980), ג'ף מלון (בחירה עשירית ב-1983), מאנוט בול (בחירה 31 ב-1985) ומאגסי בוגס (בחירה 12 ב-1987).

נפטר ב-27 באוקטובר 2021.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מיזורי: כדורסלנים
קטגוריה:כדורסלני אוניברסיטת סנט לואיס
קטגוריה:בחירות דראפט של סנט לואיס הוקס
קטגוריה:כדורסלני סנט לואיס הוקס
קטגוריה:כדורסלני דטרויט פיסטונס
קטגוריה:כדורסלני בולטימור בולטס (1963–1973)
קטגוריה:מנהלי קבוצות ב-NBA
קטגוריה:סנט לואיס: אישים
קטגוריה:אמריקאים שנולדו ב-1937
קטגוריה:אמריקאים שנפטרו ב-2021
אג'האזשקסה

אג'האזשקסה (בהונגרית: Egyházaskesző) הוא כפר במחוז וספרם שבמרכז הונגריה.
כמו יישובים רבים באירופה גם באג'האזשקסה מספר התושבים נמצא בירידה. כך, בשנת 1990 היה מספר התושבים 621 ובשנת 2020 רק 533 תושבים.

==יהודי אג'האזשקסה==
באג'האזשקסה חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|985
|-
|1910
|4
|
|-
|1920
|4
|
|-
|1930
|5
|
|-
|1941
|4
|1,061
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ג'יי היידן

ג'יי היידן (באנגלית: Jay Hayden; נולד ב-20 בפברואר 1987) הוא שחקן קולנוע וטלוויזיה אמריקאי, אשר ידוע מתפקידו כדני יון בסדרת הדרמה-קומית "תופסת", ובשל דמותו בתור טראוויס מונטגומרי בסדרה הפעולה "תחנה 19"; שתי הסדרות הן של רשת ABC ומופקות על ידי חברת ההפקות שונדלנד של שונדה ריימס.

== ביוגרפיה ==
היידן נולד בעיירה נורת'פילד, ורמונט שבארצות הברית,<ref></ref> ומוצאו הוא חצי אירי וחצי דרום קוריאני.

== קריירה ==
בשנת 2008 שיחק בתפקיד קטן בסרט "בית השפנפנות". תפקידו העיקרי הראשון היה בסרט האימה "State of Emergency" בשנת 2011, כששיחק בתפקיד הראשי.<ref></ref> בשנת 2012, הוא כיכב בסדרת הדרמה הקומית "Battleground"<ref></ref> ברשת הולו.

להיידן היה תפקיד קבוע בסדרה בדרמה הקומית "תופסת" בכיכובה של מיריי אינוס בין השנים 2016 ל-2017. הסדרה בוטלה לאחר שתי עונות. מאוחר יותר, הוא שיחק בתפקידים חוזרים בין היתר בסדרות "כל יום מחדש", "האקסית המטורפת" ו"אריות הים".<ref></ref> 

בשנת 2017 לוהק היידן לאחד מהתפקידים הראשיים בסדרה "תחנה 19", סדרת ספין אוף של "האנטומיה של גריי".<ref></ref>

היידן השתתף במספר פרסומות טלוויזיה, בין היתר לאמזון קינדל מיידי.<ref>https://www.adfibs.com/jay-hayden/</ref>

== חיים אישיים ==
ביוני 2005 נישא היידן לשחקנית ניקי דניאל מור. לאחר כמעט 15 שנות נישואים, ב-4 בינואר 2020 השניים נפרדו, וב-13 בפברואר הגישה מור תביעת גירושין, והם התגרשו לבסוף ב-27 באפריל 2021. במהלך שנות נישואיהם, שמה של ניקי היה 'ניקול היידן', ולאחר הגירושין שינתה את שמה לניקי בלוס. לזוג שני ילדים יחדיו, אמיליה שנולדה ב-4 באוקטובר 2008 והאסי, שנולד ב-28 באוגוסט 2013. 

== פילמוגרפיה ==
=== קולנוע ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="2" | 2008
| Spring Break Massacre
| רוב
|
|-
| בית השפנפנות
| קיפ
|
|-
| 2009
| New Hope Manor
| מרטי
|
|-
| rowspan="2" | 2011
| ליבו של קונור
| ג'יי פי ג'ונס
|
|-
| State of Emergency
| ג'ים
|
|-
| 2012
| Relativity
| קארל
|
|-
| rowspan="4" | 2016
| It's Us
| נלסון
|
|-
| Monolith 
| רוי לאקומבה
|
|-
| Undrafted 
| ויני
|
|-
| לחגוג את החיים
| צ'יפ
|
|-
| 2020
| LX 2048
| פקיד המדינה
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2007
| איך פגשתי את אמא
| שחקן סנוקר
| פרק: "Monday Night Football"
|-
| 2008
| החיים היפים על הסיפון
| טד
| פרק: "Broke N Yo-Yo"
|-
| rowspan="2" | 2012
| Battleground 
| כריס "טאק" דייוויס
| תפקיד ראשי; 13 פרקים
|-
| הגליידס
| ג'יי נלסון
| פרק: "Poseidon Adventure"
|-
| 2012–2013
| מחשבות פליליות
| בובי פוטנאם
| 2 פרקים
|-
|2012
|Bad Samaritans 
|דייט של דרו
|סדרת רשת; פרק: "Dog Pound"
|-
| 2014
| מיקסולוגיה
| ד"ר אלי גולד
| פרק: "Bruce & Maya"
|-
| 2015
| מטרידן
| קליי אדמס
| פרק: "Love Hurts"
|-
| 2016–2017
| תופסת
| דני יון
| תפקיד ראשי (2 עונות); 20 פרקים
|-
| rowspan="2" | 2017
| כל יום מחדש
| בן
| 2 פרקים
|-
| אריות הים
| בריאן
| 4 פרקים
|-
| 2017–2019
| האקסית המטורפת
| ד"ר דניאל שין
| 5 פרקים
|-
| 2018–הווה
| תחנה 19
| rowspan="2" | טראוויס מונטגומרי 
| תפקיד ראשי (5 עונות); 77 פרקים
|-
| 2020–הווה
| האנטומיה של גריי
| 3 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ורמונט
קטגוריה:אמריקאים ממוצא אירי
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1987
פרנסיס רוני

לורנס פרנסיס רוּני השלישי (באנגלית: Laurence Francis Rooney III; נולד ב-4 בדצמבר 1953) הוא פוליטיקאי ודיפלומט אמריקאי, שכיהן כחבר בית הנבחרים של ארצות הברית מטעם מחוז הקונגרס ה-19 של מדינת פלורידה. טרם היבחרו לקונגרס, כיהן רוני כשגריר ארצות הברית בקריית הוותיקן בשנים 2005–2008. באוקטובר 2019 הכריז רוני כי אין בכוונתו להתמודד לתקופת כהונה שלישית בבית הנבחרים, וכהונתו הסתיימה בראשית ינואר 2021.

== ביוגרפיה ==
רוּני נולד במאסקוגי (Muskogee) שבאוקלהומה, בנם הבכור של לורנס פרנסיס ולוסי טרנר רוּני. את לימודיו התיכוניים סיים במכינה הישועית ג'ורג'טאון שבמרילנד. בשנת 1975 השלים לימודי תואר ראשון באוניברסיטת ג'ורג'טאון, ומאותה האוניברסיטה קיבל תואר שני במשפטים ב-1978. כמו כן, הוא בעל תואר דוקטור לשם כבוד מאוניברסיטת נוטרדאם (2005) ומאוניברסיטת דאלאס (2010).

ב-1984 החל לשמש כמנהל כללי ונשיא בחברת "רוּני אחזקות בע"מ". כמו כן, לרוּני רוב בבעלות "חברת הבנייה מנהטן" והוא בן הדור הרביעי במשפחתו שמחזיק בבעלות חברה זו. חברת בנייה זו אחראית לבניית אצטדיון AT&T שבארלינגטון, את מרכז המבקרים של הקפיטול, את קפיטול מדינת אוקלהומה, את הספרייה והמוזיאון הנשיאותיים על שם ג'ורג' הרברט ווקר בוש, את מטה מכון קאטו, את אצטדיון NRG ופרויקטים אחרים ברחבי ארצות הברית. כמו כן, חברת הבנייה של מנהטן בנתה גם את המרכז הנשיאותי ע"ש ג'ורג' ווקר בוש, ובכך היא חברת הבנייה היחידה שעבדה בשתיים מהספריות הנשיאותיות בארצות הברית.

רוּני הוא חבר בוועדה המייעצת של רשות תעלת פנמה. בספטמבר 2004 היה חבר במשלחת האמריקאית להשבעתו של מרטין טוריחוס לנשיאות פנמה, בהובלתו של מזכיר המדינה של ארצות הברית קולין פאוול. בנובמבר 2005 החל את כהונתו כשגריר ארצות הברית בקריית הוותיקן, כאשר הגיש את כתב האמנתו לאפיפיור בנדיקטוס השישה עשר. בסוף ינואר 2008 תמה שליחות הדיפלומטית, לאחר שב-5 בנובמבר 2007 הכריז הנשיא בוש על מינויה של מרי אן גלנדון לשגרירה במקומו של רוּני.

במאי 2016 הודיע חבר הקונגרס הרפובליקני קורט קלוסון כי לא יתמודד לתקופה כהונה שלישית. זמן קצר לאחר מכן נכנס רוּני לבחירות המקדימות שנערכו במפלגה הרפובליקנית על מנת לבחור את מועמד המפלגה במקומו של קלוסון. הייתה זו התחרות האמיתית במחוז הקונגרס ה-19 של פלורידה, שכן מדובר במעוז רפובליקני מובהק. רוּני הוציא 4 מיליון דולר אמריקני מהונו האישי והוביל מבחינה פיננסית על יריביו בבחירות שהתקצרו עקב עיתוי ההכרזה המאוחר של קלוסון. ביום הבחירות המקדימות, ב-30 באוגוסט 2016, נבחר רוּני למועמד הרפובליקני לבית הנבחרים של ארצות הברית. בבחירות הכלליות גבר על מועמד המפלגה הדמוקרטית ונבחר אל הקונגרס של ארצות הברית.

רוּני הושבע לראשונה לקונגרס ה-115. הוא תמך בביטול חוק הגנת החולה וטיפול בר השגה, והפגין עמדות שמרניות במהלך כהונתו. לראיה, הוא תמך בזכות לשאת נשק וקיבל ציון "B" מאיגוד הרובאים הלאומי. עם זאת, בעקבות הטבח בתיכון דאגלס בפברואר 2018 הביע תמיכה בצעדים להגבלת מכירת ושימוש בכלי נשק. באוקטובר 2019 הכריז כי אין בכוונתו להתמודד מחדש בבחירות 2020, וכהונתו נחתמה בינואר 2021 עם התפזרות הקונגרס ה-116 של ארצות הברית.

== קישורים חיצוניים ==

* 

* 

==הערות שוליים==

קטגוריה:נוצרים רומים-קתולים אמריקאים
קטגוריה:שגרירים בוותיקן
קטגוריה:דיפלומטים אמריקאים
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:בוגרי בית הספר למשפטים באוניברסיטת ג'ורג'טאון
קטגוריה:אמריקאים שנולדו ב-1953
ת'מבה נ. מסוקו

ת'מבה נלאנגניסו מסוקו (באנגלית: Themba Nhlanganiso Masuku; נולד ב-7 ביולי 1950) הוא פוליטיקאי סווזי שמכהן כסגן ראש הממשלה של אסוואטיני מאז 2018 וכראש ממשלה בפועל בין 13 בדצמבר 2020 ל-16 ביולי 2021. שימש כסגן ראש הממשלה גם בין 2008 ו-2013.

== ביוגרפיה ==
מסוקו נולד ב-7 ביולי 1950. הוא קיבל את התואר השני במדעים מאוניברסיטת מיזורי.

== קריירה ==
בשנות ה-90 של המאה ה-20 הוא מילא תפקידים שונים בממשלת סווזילנד, כולל שר החקלאות והקואופרטיבים, השר לתכנון ופיתוח כלכלי ושר האוצר בין השנים 1996–1998.<ref></ref> לאחר מכן עבד עם ארגון המזון והחקלאות של האו"ם, כמנהל משרדי הקשר בז'נבה ואחר כך בניו יורק. הוא מונה לסגן ראש הממשלה בשנת 2008<ref name="fao"></ref> על ידי המלך מסוואטי השלישי<ref></ref> וכיהן בתפקיד זה עד שנת 2013, אז הפך למנהל האזורי של מחוז שיזלווי.

מסוקו חזר לתפקידו כסגן ראש הממשלה כאשר ראש הממשלה אמברוז דלמיני הציג את הממשלה שלו בנובמבר 2018.

ב-13 בדצמבר 2020 מונה לראש הממשלה בפועל של אסוואטיני לאחר מותו של דלמיני במגפת הקורונה.

ב-16 ביולי 2021, החליף המלך מסוואטי את מסוקו בקליאופס דלמיני כראש הממשלה החדש.<ref></ref>

==קישורים חיצוניים==

== הערות שוליים ==

קטגוריה:אסוואטיני: פוליטיקה
קטגוריה:ראשי ממשלות
קטגוריה:ילידי 1950
ננו-חלקיקים שומניים מוצקים

בחיסוני DNA]]
ננו-חלקיקים שומנים מוצקים (Solid lipid nanoparticles-SLN), או ננו-חלקיקים שומניים (lipid nanoparticles-LNP), הם חלקיקי ננו המורכבים משומנים. הם משמשים כמערכת חדשנית למתן ופיתוח תרופות.<ref></ref><ref></ref> LNPs ככלי למסירת תרופות אושרו לראשונה בשנת 2018 לאונפטרו (תרופת siRNA).<ref name="Stat4"></ref>

ה-LNPs הגיעו לתודעת הציבור ב-2020, כשכמה ממועמדי חיסוני COVID-19 המובילים השתמשו בחיסון RNA שצופה בננו-חלקיקים שומניים (למשל mRNA-1273 ממודרנה, ו-BNT162b2 מ-ביונטק / פייזר).<ref></ref>

== מאפיינים ==
ננו-חלקיק שומני מוצק הוא בדרך כלל כדורית עם קוטר ממוצע של בין 10 ל-1,000 ננומטר. ליבת הליפידים מיוצבת על ידי חומרים פעילי שטח (מתחלבים). השומנים יכולים להיות מסוגים שונים למשל: טריגליצרידים, מונוגליצריד, חומצות שומן, סטרואידים, וכן שעווה. נמצא כי שילוב של מתחלבים עשוי למנוע צבירת חלקיקים בצורה יעילה יותר.<ref name="Mehnert2001">Mehnert et al., 2001</ref><ref>Small, 1986</ref>

== יישומים ==
פיתוח נו-חלקיקי שומנים מוצקים הוא אחד התחומים המתפתחים של ננוטכנולוגיית ליפידים עם מספר יישומים פוטנציאליים במתן תרופות, רפואה קלינית ומחקר, כמו גם בתחומים אחרים. בשל תכונותיהם הייחודיות תלויות הגודל, חלקיקי השומנים השומניים מציעים אפשרות לפתח טיפולים חדשים. היכולת לשלב תרופות בנשאי ננו מציגה אב-טיפוס חדש של העברת תרופות שיכולה להביא להשגת שיפור הזמינות הביולוגית ואספקת תרופות מבוקרת וספציפית לאתר המטרה. SLN נחשבים גם כחלקיקים שלא מעוררים תגובה חיסונית קשה בשל ההרכב הדומה שלהם לשומנים הפיזיולוגים.

== קישורים חיצוניים ==
* [https://www.sciencedirect.com/topics/pharmacology-toxicology-and-pharmaceutical-science/solid-lipid-nanoparticle ננו-חלקיק ליפידים מוצק], ScienceDirect (2017)

==הערות שוליים==

קטגוריה:ליפידים
קטגוריה:מדעי הרוקחות
מלך אסוואטיני

מלך אסוואטיני (בסוואזית: Ngwenyama) הוא ראש המדינה של ממלכת אסוואטיני.<ref>Kuper, Hilda (1980 [1947]). An African Aristocracy. Rank Among the Swazi [facsimile reprint]. Africana Publishing Company for the International African Institute.</ref> פירושו של השם הוא "אריה" בסוואזית, אך במובן מכובד, בניגוד ל"ליבובי", הדרך המקובלת להתייחס לאריות ממשיים.

המלך הנוכחי הוא מסוואטי השלישי, מלך אסוואטיני.

התקציב השנתי של המלך ומשק הבית המלכותי הוא 61 מיליון דולר אמריקני.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אסוואטיני: פוליטיקה
קטגוריה:אסוואטיני: היסטוריה
*
יחסי אנטיגואה וברבודה – רוסיה

יחסי אנטיגואה וברבודה–רוסיה הם היחסים הנוכחיים וההיסטוריים בין אנטיגואה וברבודה לבין רוסיה.

== סקירה כללית ==
ברית המועצות כוננה יחסים דיפלומטיים עם אנטיגואה וברבודה ב-5 בינואר 1990. היחסים נמשכו אף לאחר פירוק ברית המועצות בדצמבר 1991.

ביוני 2019 חתמו שתי המדינות על פטור מוויזה ביניהן.

== קישורים חיצוניים ==

== הערות שוליים ==
ג'יגה ספייסס

ג'יגה ספייסס טכנולוגיות בע"מ היא חברת תוכנה ישראלית, העוסקת בפיתוח פתרונות המאפשרים שיתוף זיכרון בין מערכות מבוזרות, ומיועדים לניהול מערכות ארגוניות מרכזיות שמצריכות עיבוד נתונים בקצבים גבוהים וזמני תגובה מהירים.

==היסטוריה==
ג'יגה ספייסס נוסדה בשנת 1999 על ידי נתי שלום, ששימש כמנהל טכנולוגיות ראשי, ויוסי גל און ששימש כמנכ"ל. בתחילת דרכה התמקדה בפיתוח פתרון למחשוב סריגי (Grid Computing), על ידי הצבת שכבה נוספת של תווכה (Middleware) על גבי בסיסי הנתונים הארגוניים, המאפשרת גישה מכל יישום לכל זיכרון תוך שימוש במשאבי מבוזרים של עיבוד וזיכרון בארגון. החברה קיבלה השקעה ראשונית של 2 מיליון דולר מחברת ההשקעות פורמולה ויז'ן טכנולוגיות של היזם דני גולדשטיין. בספטמבר 2003 מונה ירון בנבנשתי למנכ"ל.

בינואר 2005 קרן ההשקעות BRM שבשליטת האחים אלי וניר ברקת השקיעה כ-13 מיליון שקל בחברה, לפי שווי חברה של כ-10 מיליון דולר, תמורת החזקה של 23%. החזקותיה של פורמולה ויז'ן בחברה דוללו באותה עת ל-59%. במהלך 2006 גייסה עוד כ-9 מיליון דולר מ-BRM ואינטל קפיטל, לפי שווי חברה של כ-50 מיליון דולר. בסוף 2006 מכרה פורמולה ויז'ן עוד 20% מהמניות לחברת "קרדן טכנולוגיות" מקבוצת קרדן ישראל. בפברואר 2007 גייסה עוד 5 מיליון דולר.

בשנת 2008 דורגה במקום השלישי בין חברות הסטארט אפ עם שיעור הצמיחה הגבוה ביותר בישראל. עם זאת בעקבות המשבר הכלכלי העולמי חוותה האטה בעסקיה.

בשנת 2016, גייסה החברה כ-80 מיליון שקל, שמתוכם השקיעה חברת קלארידג' ישראל (שבבעלות משפחת ברונפמן) 47 מיליון שקל תמורת כ-16% ממניותיה. ב-2017 פיצלה ג'יגה ספייסס את הפעילות של המוצר המקורי שלה לחברה חדשה בשם "קלאודיפיי" (Cloudify), כאשר מייסד החברה נתי שלום עבר לחברה החדשה. ג'יגה ספייסס עצמה התמקדה בפיתוח מוצר לארגונים המשמש לעיבוד וניתוח Big data עבור יישומי בינה עסקית ובינה מלאכותית. במאי 2020 השקיעה קרן פורטיסימו קפיטל 12 מיליון דולר בחברה.

==קישורים חיצוניים==
* 

* 

==הערות שוליים==

קטגוריה:ישראל: תעשייה
קטגוריה:חברות תוכנה ישראליות
קטגוריה:הרצליה: חברות
קטגוריה:פורטיסימו קפיטל
קטגוריה:ישראל: חברות שהוקמו ב-1999